Sixesim lecion

6 Sixesim lecion
6.1 Texte
6.1.1 Li festivitás ye occasion del otcentennarie del cité capital
Ja ante clocca ot in li matin li publica comensat barrar li stradas ductent al grand plazza
de parade, talmen que li policistes havet mult a far por retener it in respectabil distantie.
Legionarios e pumperos esset comandat quam auxiliatores por li policie.
Ja on posset vider un policist, forductent un laceron e un fripon, quel esset arrestat
quam furtard. Un trincard esset remarcat de un policist, al gaudie de un galoppon de
hotel. Un dormion presc restat sub un automobil.
In li sud-front del plazza esset constructet tribunes por li special invitat publica. On
videt functionarios de divers institutiones, publicistes e jurnalistes e anc cinematistes. Ye
clocca nin e tri quart li central tribune comensat plenar se. Ultra li president e su marita,
nascet princessa D. con su can Bolognes, li comissario de policie, li magistrat municipal,
li burgomastro Ciennes on videt mult altri distin’t persones. In li diplomatic loge prendet
plazze li ambassadores angles, frances, german, chines, japanes, con lor damas, inter
illi li marita del amassador italian, li conosset patronessa del societé de protectores de
infantes. Inter li deputates del parlamente on remarcat omni fractiones comensante del
max revolutionari bolshevistes, till li conosset reactionario M., actionario e companion
del chef del Grand Magazin Central, e anc quelc pastores del partie Christian.
Presc precis ye clocca deci comensat li grand parade militari con elegant cavalcada del
cavalleristes, inter queles excellet li lanceros. Li chasseros con lor coloristic vestes evocat
general sensation. Poy defilat li artilleristes con lor modernissim mortatori apparates.
Inter li infanteristes marchat max von li musketeros, flancat pe li jaloneros. Li officeros
portat su órdenes, e on posset remarcar, que li pedones esset plu decorat quam li truppes
de ingenieros.
Pos li militare defilat li brigade de pumperos e depoy secuet li scoleros de divers
institutes son lor directores, preceptores e instructores. Pos illi marchat li professionales:
tal’eros, chapeleros, sapateros, barberos, carreteros, carpenteros, mureros, vitreros,
ferreros etc. Li ovreros del fabricas ne prendet parte in ti parade, ma li mineros del vicin
carbon-miniera esset representat per lor delegates in su original costumes.
Nu secuet li sportiv organisatioines e on posset vider mult conosset championes del
foot-ballistes, boxeros, velocipedistes, canotistes etc. In fin secuet un corso de automobilistes
e motoristes.
In li vésper in li vast sala municipal esset arrangeat un grand festa, u incontrat se
li tot population per su eminent laboratores scientific, politic, artistic e social. Inter li
scientistes on posset reconnosser li professores del universitá, li romanist E., li germanistF., e li orientalist M. Omni scienties esset representat, on videt juristes, medicos, inter
illi li oculist S., li internist A. e li dentist u. Anc conosset pictores quam li paisagist L.,
li portretist R. e li aquarellist e aquafortist K. participat al festa. Ta esset anc li sculptor
C. con su marita, li famos actressa Lola C. On vide li max different persones in amical
conversation: ci un radical socialist fonde se sub li ardent ocules del excentric baronessa
S., ta un prestro del metodistes parla con li millionario e bankero M. e li proprietario
del grand fabrica de motores, lord Ch. Li charitabil comtessa T. sembla interessar se
ye li activitá del conosset calvinistic missionario B., un alt barbon, quel in ti desbarbat
témpore es quasi un anachronisme.
Li babillada cessat quande li trio: li pianisto Z., li cellisto Str. e li violinista Senioretta
Ilona M. intonat un arie del local compositor G.
Solmen in tard nocte li festa trovat su fine, talmen que li reporteros havet mult a far
scrir li rapportes al rect témpore, e li redactores e correctores esset occupat till límite.
Criticastros comprensibilmen ne esset content.
cité capital Hauptstadt
matin Morgen
ducter führen
retener zurückhalten
respectar achten
distant entfernt
auxiliar helfen
laceron Lump
fripon Gauner
galoppon Laufbursche
dormion Schlafmütze
presc beinahe
ultra außer
marita Gemahlin
ambassador Gesandter
veste Kleidung
flanc Seite
jalon Richtfähnchen
pede Fuß
pedones Fußvolk
depoy hernach
tal’ero Schneider
chapel Hut
sapate Schuh
barbe Bart
carpentero Zimmermann
mur Mauer
vitre Glas
ferre Eisen
ovrero Arbeiter
mineros Bergleute
intern innerlich
dente Zahn
picter malen
paisage Landschaft
sculpter (Steinbilder)
hauen
fonder schmelzen
arder brennen, glühen
charitabil barmherzig,
wohltätig
alt hoch
babilar schwatzen
límite Grenze

6.1.2 Un farm in li subtropic landes
Li farmero amabilmen monstrat nos su possessiones. Sur li corte noi videt a dextri un
grand dom. To esset li galliniera, u esset anc anates, ganses e quelc altri avios. Detra
ti voliera extedet se un pisciera quel servit solmen quam anguilliera. Trans li bassines
esset visibil li grand caffiera e in lontan un piniera. In li horizonte stat blu montes, u
esset un rich marmoriera, un ardesiera e altri minieras. Li sómmites esset covrit de
nive e glacieres. Del altri látere del corte esset li orangeria con mult tropic plantes e
fructieros, bananieros, palmes e exotic flores. Noi eat sur un bell planat via, de un látere
de quel extendet se un vast herbiera con bellissim trifolie e anc mult bell flores de camp,
queles injoyat li paisage. Ma li farmero tutmen ne esset content con ti malherbe, quam
il nominat les. Il haltat e prendet ex li tasca un tabaciere e presentat nos quelc cigares:
„Vu ne posse imaginar Vos,“ dit il, „quant me despita li insectes! vu vide ta li pomiera
juntet a mi parc. It es presc vivid pro li mult vermes, con queles yo guerrea nu ja quelc
annus. Anc li verdi pedicules de folies in mi adjacent pruniera, malgré omni precationes,
expande se in un horribil maniere.“
„Esque Vu have forsan formícas?“
„O yes. Ci es pluri formicieras inl i boscage vicin. Illi es tre laboros insectes.“
„Ples notar que jus li formícas cultiva li pedicules, e yo posse solmen consiliar Vos
tam rapid quam possibil exterminar omni formicieras. Illi es tre nociv animales in un fructiera.“
„Advere! Nu yo va secuer Vor consilie. Ples regardar tra ti clariera, quel aperte nos li
vide super li mare. Ta Vu posse vider un cannoniere e du destructores, queles cruza in
ti regiones.“
„Quel es ti nave, quel sub segles veni al porto?“
„To es nor seglero, quel aporta nos salpetre por amelioration del terre. It veni del
famos nitrieras in Chile.“
Pos har fat un promenada tra li principal branches de su proprietés, li farmero invitat
nos in su „garsoniera,“ quam il nominat su hem nu, proque su marita esset in un sanatoria.
Quande noi hat sidentat nos in li comod apoyieres, sub li grand castaniero, un
servitor aportat sur un tablette un chinesi teiere con tasses. Pos har trincat té e restaurat
nos un poc, noi eat regardar li industrial institutiones, li spritería, li lavería, sapatería,
carpentería e ferrería, u on fat omni ferrin ovres till li max fin ferreríes ornamental. Specialmen
sypatic esset to, que on tutmen ne videt forjettat ferral’a, quel talmen desgustant
abunda in altri tal ovrerías. Li old forjero con su long albi barbe stat apud li incude avan
li foyere con ardent brase illuminant su energic facie, un image del old témpore.
amabil liebenswürdig
corte Hof
dextri rechts
gallina Huhn
anate Ente
avio Vogel
detra hinter
volar fliegen
voliera Vogelhaus
pisc Fisch
anguill Aal
lontan fern
pin Fichte
blu blau
ardes Schiefer
látere Seite
via Weg
extender se sich ausdehnen
trifolie Klee
malherbe Unkraut
despitar ärgern
pom Apfel
vivid lebendig
verme Wurm
pedicul Laus
folie Blatt
adjacer anliegen
prun Pflaume
precaution
Vorsichtsmaßregel
expander ausbreiten
formíca Ameise
bosca Busch
rapid schnell
consiliar raten
exterminar ausrotten
nocer schaden
advere fürwahr, allerdings
clariera Lichtung
mare Meer
nave Schiff
porto Hafen
nitre Stickstoff
branche Zweig
garson Bursche, Junggeselle
table Tisch
té Tee
lavar waschen
ovre Werk
gust Geschmack
abundar im Überfluss
vorhanden sein
forjar schmieden
albi weiß
incude Amboss
brase Lohe
facie Gesicht6.2 Erläuterungen
6.2.1 Personal Suffixes
Durch die folgenden Suffixe werden Substantive abgeleitet, die Personen bezeichnen:
-erBerufsmann,
Geschäftsmann, seltener eine Person, die zufällig mit ewas beschäftigt ist
(entspricht der deutschen Endung -er z. B. in Müller, Bäcker, Fischer):
molinero = Müller (moline = Mühle)
barbero = Barbier (barbe = Bart)
lavera = Wäscherin (lavar = waschen)
passagero = Passagier (passage = Durchfahrt)-ist
(von Substantiven), Anänger einer Richtung, eines -ismus, Person mit etwas Künstlerischem,
Ideellem, Wissenschaftlichem, Militärischem, Technischem oder mit einem
Sport beschäftigt (wie im Deutschen -ist):
librist = Buchliebhaber (libre = Buch)
socialist = Sozialist (social = gesellschaftlich, sozial)
Bonapartist = Anhänger von Bonaparte
Darwinist = Anhänger Darwins
oculist = Augenarzt (ocul = das Auge)
cavallerist = Kavallerist (cavallerie = Kavallerie; -ie + ist wird zu -ist)
machinist = Maschinist (machine = Maschine)
telegrafist = Telegraphist (telegraf = Telegraph)
automobilist = Automobilist
-or
(von Verben) wurde schon in der III. Lektion erklärt: Ausführer einer Handlung im allgemeinen.
Vgl.: laborero = ein Berufsarbeiter und laborator = Arbeiter im allgemeinen,
z. B. collaborator = Mitarbeiter
-ario
Person, die durch etwas Äußerliches charakterisiert ist, z. B. durch ihr Amt (im Deutschen
-är oder -ar):
millionario = Millionär (million = Million)
missionario = Missionär (mission = Sendung)functionario = Funktionär (function = Funktion)
bibliotecario = Bibliothekar (biblioteca = Bibliothek)
notario = Notar (nota = Eintragung)
-on
Person, die nach einer inneren oder natürlichen Eigenschaft bekannt ist:
dormion = Schlafmütze (dormir = schlafen)
grison = Graukopf (gris = grau)
savagion = Wildling (savagi = wild)
spion = Spion (spiar = spähen)
Auch Dinge (oft Vergrößerung):
cannon = Kanone (canne = Rohr)
ballon = Ballon (ball = Ball)
galon = Tresse (gala = Gala, Fest, Prunk)-ard
Personenname mit übler Bedeutung, Verbrecher:
falsard = Fälscher (fals = falsch)
dynamitard = Dynamitard, Veranstalter eines Dynamitattentats
mentiard = Lügner (mentir = lügen)
-astro
Person, die als minderwertig geschätzt wird, Ekelnamen:
medicastro = Quacksalber (medico = Arzt)
politicastro = „Kannegießer“ (politico = Politiker)
poetastro = Dichterling (poet = Dichter)
-esEinwohner
(auch adjektivisch):
franceso = Franzose (Francia = Frankreich)
francesa = Französin
frances(i) = französich
borgeso = Bürger (borg = Burg, Marktflecken)
viennesa = Wienerin (Vienna = Wien)
-essa
weibliche Personen (Ämter, Würde):comtessa = Gräfin (comte = Graf)
princessa = Prinzessin, Fürstin (prince = Prinz, Fürst)
imperatressa = Kaiserin (imperator = Kaiser)
actressa = Schauspielerin (actor = Schauspieler)
6.2.2 Qualitativ suffixes
Durch die folgenden Suffixe werden viele den Zustand und die Eigenschaft bezeichnende
Substantive abgeleitet:
-ie
Zustand, Abstrakta:
maladie = Krankheit (malad = krank)
elegantie = Eleganz (elegant = elegant)

Besonders zahlreich sind Ableitungen von Partizipien:
existentie = Dasein (existent = daseiend, existierend). (Die Endung -ntie wurde schon
in der V. Lektion erörtert)
Auch von Substantiven:
seniorie = Herrschaft (senior = Herr)
amicie = Freundschaft (amíc = Freund)
astronomie = Astronomie (astronom = Astronom) und viele andere Namen von Wissenschaften
-tá
Eigenschaft (das gewöhnlichste Suffix dafür, kommt im Deutschen als -tät vor):
qualitá = Qualität, Eigenschaft (qual(i) = was für ein)
homanitá = Menschlichkeit (homan = menschlich, hom = Mensch)
amabilitá = Liebenswürdigkeit (amabil = liebenswürdig)
Wörter, die eine Gesamtheit von Personen oder Dingen bezeichnen, können -té statt
-tá annehmen:
homanité = Menschheit (vergl. homanitá = Menschlichkeit)
societé = Gesellschaft (socio = Geselle, Genosse)
-ore
1. von Verben: Gefühls-, Bewegungs-, Leucht- oder Temperaturzustand:amore = Liebe (von amar = lieben)
terrore = Schrecken (terrer = schrecken)
calore = Hitze (caler = heiß sein)
2. von Adjektiven: Größen, Werte:
longore = Länge (long = lang)
grandore = Größe (grand = groß)
-ess
spezielle Eigenschaft oder Zustand (vgl. die Beispiele):
altess = Hoheit (alt = hoch, altore = Höhe, altitá = die Eigenschaft, hoch zu sein)
grandess = Grandezza (grand = groß, grandore = Größe als Maß, granditá = die
Eigenschaft, groß zu sein)
yuness = Jugend (Zeitalter) (yun = jung, yunitá = de Eigenschaft, yunité = die Menschen)6.2.3 Local e collectiv suffixes
-ia
ist ein häufiges Suffix um Namen für Orte und Länder von Wörtern, die eine Person
bezeichnen, abzuleiten:
Germania = Deutschland (germano = Deutscher)
dominia = Herrschaft, Gebiet (dómino = Herr)
abatia = Abtei (abat = Abt)
auditoria = Hörsaal (auditor = Hörer)
-at(u)
gesetzliche, soziale, öffentliche Institution, Stand, Amt (auch Ort, Zeit und Gebiet, im
Deutschen oft -at):
viduatu = Witwenstand (vidua = Witwe)
celibatu = Ehelosigkeit, Zölibat (celibo = Junggseslle)
proletariatu = Proletariat (proletario = Proletarier)
directoratu = Leiterschaft (director = Leiter)
secretariatu = Sekretariat (secretario = Sekretär)
califatu = Kalifat (calif = Kalif)
episcopatu = Bistum (episcop = Bischof)
-eríe
Geschäft, auch die dort befindliche oder hergestelle Ware (mit -ería: der Ort des betreffenden
Geschäftes, beide im Deutschen oft -erei):
vitreríe = Glaserei (Geschäft), Glasware (vitre = Glas, oder von vitrero = Glaser)
vitrería = Glasfabrik(Dieses Suffix ist eigentlich durch Zusammenziehung der Suffixe -er + -ie oder -ia
entstanden)
Übertragen wird -eríe auch verwendet, um einen Charakterzug und dessen Äußerungen
auszudrücken:
coquetteríe = Gefallsucht (coquett = gefallsüchtig)
bigotteríe = Frömmelei (bigott = frömmelnd)
diaboleríe = Teufelei (diábol = Teufel)
-ierein
etwas enhaltendes, tragendes Gerät, ein Behälter; man beachte die Nuancierung der
Bedeutung je nach dem Endvokal -a, -e, -o:cigarriere = Zigarrenetui (cigarr = Zigarre)
tabaciere = Tabaksdose (tabac = Tabak)
candeliero = Leuchter (candel = Kerze)
pomiero = Apfelbaum (pom = Apfel)
glaciero = Gletscher (glacie = Eis)
pisciera = Fischteich (pisc = Fisch)
torfiera = Torfmoor (torf = Torf)
formiciera = Ameisenhaufen (formíca = Ameise)
Außer den obenerwähnten, mehr oder weniger allgemeinen Suffixen, kommen noch
einige andere vor, die aber selten sind, z. B.:
-uor
Ort oder Gerät, woran oder worin etwas getan wird: trottuor = Bürgersteig (trottar =
trotten, gehen);
-ade
eine fortlaufende Reihe oder eine gewisse Menge: colonade = Säulenhalle (colonne =
Säule), boccade = Mindvoll (bocc = Mund)-al’a
eine ungeordnete Sammlung, ein Haufen: antiqual’a= Gerümpel (antiqui=alt); canal’a
= Hundepack (can = Hund)
-árium
eine wissenschaftliche Sammlung: herbarium = Pflanzensammlung (herbe = Gras),
planetarium = Planetarium (Verzeichnis der Wandelsterne, aber übertragen auch ein
Kunstgetriebe zur Darstellung ihrer Bewegungen, von planet = Wandelstern).